29 octubre 1979 (40 anys)
A finals de l'any 2000 s'afilia al Partit dels Socialistes de Catalunya i a les eleccions municipals de 2003 es converteix en regidor de l'Ajuntament de Castellar del Vallès per aquest partit polític. A finals d'octubre del 2004 és escollit primer secretari de l'Agrupació local i el 2005, candidat a l'alcaldia per a les eleccions municipals de maig de 2007 i cap de la llista del PSC en què de número 3 es presentava l'exdiputat al Parlament de Catalunya Pepe Gonzàlez.
El 27 de maig de 2007, el PSC-PM es converteix en la força més votada, amb un 41,25 % dels vots i 10 regidors. El 16 de juny de 2007, Ignasi Giménez es converteix en el sisè alcalde de Castellar del Vallès des de la reinstauració de la democràcia liderant un govern en solitari del partit socialista.[2] Durant la legislatura, el seu govern posa en marxa L'Actual de Castellar del Vallès, finalitza les polèmiques obres de la plaça Major,[3] aconsegueix el pronunciament positiu de la Generalitat de Catalunya respecte a l'arribada dels Ferrocarrils de la Generalitat de Catalunya a la vila,[4] l'agermanament amb la ciutat de Carcassona,[5] etc.
El 12 de febrer de 2011, Giménez fou escollit per encapçalar la candidatura socialista a l'alcaldia de Castellar del Vallès a les eleccions municipals de 2011,[6][7] les quals guanyà per majoria absoluta[8] amb el suport del 50,14 % dels vots i 13 regidors, esdevenint l'alcalde amb més suport des de la reinstauració de la democràcia a Castellar del Vallès.[9] El 15 de juliol de 2011, fou elegit diputat de la Diputació de Barcelona.[10]
Obtingut de «https://ca.wikipedia.org/w/index.php?title=Ignasi_Giménez_Renom&oldid=23393114»
Alcaldes de Castellar del Vallès
Periodistes del Vallès Occidental
La pàgina va ser modificada per darrera vegada el 2 maig 2020 a les 01:12.